Elinor Ostrom

Elinor Ostrom (1933–2012)«Ostrom, 1st woman winner of Nobel econ prize, dies», Boston.com, 12. juni 2012. var en amerikansk statsviter.

Hun var professor i statsvitenskap ved  Indiana University i Bloomington i Indiana og ved Center for the Study of Institutional Diversity ved Arizona State University.

Hun ble tildelt Sveriges Riksbanks pris i økonomisk vitenskap til minne om Alfred Nobel for 2009. Ostrom fikk den ene halvdelen av prisen «for sin analyse av økonomisk styresett ('governance'), særlig allmenninger ('commons')».
Den andre halvdelen tilfalt Oliver Williamson for andre arbeider innen økonomiske styresett. Elinor Ostrom er den første kvinnen som har fått denne prisen.

Ostrom er særlig kjent for sine undersøkelser av forvaltning av fellesressurser og tema i tilknytning til problemet Garrett Hardin kalte allmenningens tragedie. Hardin mente at fellesressurser kun ville kunne opprettholdes over tid ved at de enten ble fordelt (privatisert) eller forvaltet av en sentral myndighet. Ostrom har undersøkt dette både ved teoretiske analyser, analyser av empiri og ved å undersøke atferd eksperimentelt. 
Hun har funnet at begge Hardins løsninger kan være problematiske og at vellykket forvaltning av allmenninger ofte skjer ved lokalt initierte regler og håndheving av disse. Trolig er nærhet til ressurs og dermed til både vinning og tap en viktig forutsetning for opprettholdelse av ressurser i allmenninger Fra eksperimentene kommer også hennes funn at mange mennesker er villige til å påta seg private kostnader for å straffe dem som bryter mot felles normer.

I 2008 ble hun kreert til æresdoktor ved Norges teknisk-naturvitenskapelige universitet (NTNU).

Hun var gift med Vincent Ostrom, som også var professor i statsvitenskap ved Indiana University. Han hadde svensk- og norsk-amerikansk slekt.

 Viktige publikasjoner 
 Ostrom, E., 1990. Governing the Commons: The Evolution of Institutions for Collective Action, Cambridge University Press.
 Ostrom, E., L. Schroeder & S. Wynne, 1993. Institutional Incentives and Sustainable Development: Infrastructure Policies in Perspective, Westview Press, Oxford.
 Ostrom, E., R. Gardner & J. Walker (red.), 1994. Rules, Games, and Common Pool Resources , University of Michigan Press, Ann Arbor.
 Ostrom, E. & S. E. S Crawford, 1995. A Grammar of Institutions., American Political Science Review 89(3): 582–600.
 Ostrom, E., 1998. A Behavioral Approach to the Rational Choice Theory of Collective Action: Presidential Address, American Political Science Association, 1997., The American Political Science Review 92(1): 1–22.
 Ostrom, E. & J. Walker (red), 2003. Trust and Reciprocity: Interdisciplinary Lessons for Experimental Research, Volume VI in the Russell Sage Foundation Series on Trust, Russell Sage Foundation. 
 Ostrom, E., 2005. Understanding Institutional Diversity, Princeton University Press, Princeton. 
 Ostrom, E. & C. Hess (red), 2006. Understanding Knowledge as a Commons: From Theory to Practice , MIT Press, Cambridge, Massachusetts.
 Ostrom, E., B. Guha-Khasnobis & R. Kanbur (red), 2006. ''Linking the Formal and Informal Economy: Concepts and Policies,, Oxford University Press, Oxford, UK.

 Referanser 

 Eksterne lenker 



Kategori:Statsvitere fra USA
Kategori:Nobelprisvinnere fra USA
Kategori:Sveriges Riksbanks pris i økonomisk vitenskap til minne om Alfred Nobel
Kategori:Mottakere av Johan Skytte-prisen
Kategori:Æresdoktorer ved NTNU
Kategori:Personer fra Los Angeles